text: 
  Han fik hurtigt tag i DTM og lærte, at man skal omgås materiellet 
  med en vis forsigtighed for at spare bilen. Det er jo ikke nok at 
  ligge forrest i starten  -  det gælder om at nå det ternede flag 
  til slut.
  
  Jeg har svært ved at se, at Kurt overhovedet har nogen svagheder som
   racerkører.
  
  
  Kurt om racerkøreren Kris:
  
   -  Kris er en meget seriøs racerkører, hvor sejrsviljen ligger 
  utroligt dybt  -  han er en type, der vil vinde. En uvurderlig 
  egenskab for en racerkører. Samtidig er han meget fair på banen, og 
  jeg kan ikke mindes, jeg har haft " problemer " med ham under 
  træning eller i løb.
  
  Det er fantastisk, så meget han har overkommet i år: Først trekvart 
  DTM-sæson hos det private Unitron-team, hvor han foruden at være kører
   også skulle " organisere " en masse ting. Så oprettede han Team 
  Hokspeed til Nordic Cup, og midt i det hele skiftede han over til 
  Prodrive's BMW-fabriksteam i det engelske mesterskab.
  
  
  
  